På onsdag flytter mange tusind mennesker for en stund til Nibe for at nyde god musik, kolde øl og godt selskab i smukke rammer. Samtidig - onsdag morgen - ankommer en række erhversfolk til Skalcentret lige ved siden af Skalskoven til Business Class Netværksdag. Dagen - hvor der også bliver plads til musikken - vil gå med oplæg fra festivalleder Peter Møller Madsen, men får også prominent musikalsk besøg. Orgi-E fra Suspekt, der bærer det borgerlige navn Emil Simonsen er gæst når oplægsholder Hanna Lindskov skal fortælle gæsterne hvad god PR er, og om hvordan man nytænker sponsorater.
Når musikken spiller og fadøllene flyder, mødes en række erhvervsfolk på Nibe Festival.